વોશિંગ્ટન- પાકિસ્તાન દ્વારા ભારતીય સરહદ પર વારંવાર યુદ્ધવિરામના ઉલ્લંઘનને કારણે સરહદ પર બંને દેશો વચ્ચે સતત તણાવનું વાતાવરણ રહે છે. જેને લઈને અમેરિકાએ બંને દેશોને સલાહ આપી છે અને ચર્ચા દ્વારા સમાધાન લાવવા જણાવ્યું છે. બન્ને પાડોશી દેશો વચ્ચે ઉદભવેલા તણાવને દુર કરવા અમેરિકાનું વલણ કેવું રહેશે એવા સવાલનો જવાબ આપતા અમેરિકાના વિદેશ મંત્રાલયના પ્રવક્તા હીથર નોર્ટે પત્રકાર પરિષદમાં જણાવ્યું કે, બન્ને પક્ષે ચર્ચા દ્વારા સ્થાયી સમાધાન લાવવા પ્રયાસ કરવો જોઈએ.